**โครงงานคอมพิวเตอร์**

**ชื่อโครงงาน ประวัติอำเภอเดิมบางนางบวช**

**จัดทำโดย**

1. นาย จักรกฤษณ์ ภูฆัง  
 2. นางสาว จีรานันท์ ภูฆัง

3. นางสาว ลักขณา จันทร์ลอย  
 ชั้นมัธยมศึกษาปีที่ 6

**อาจารย์ที่ปรึกษา** อาจารย์ ณัชพล กาฬภักดี

ตำแหน่ง ครู คศ.3

รายงานฉบับนี้เป็นส่วนหนึ่งของวิชาโครงงานคอมพิวเตอร์

ภาคเรียนที่ 2 ปีการศึกษา 2554

โรงเรียนบ่อกรุวิทยา จังหวัดสุพรรณบุรี

สำนักงานเขตพื้นที่การศึกษามัธยมศึกษา เขต 9

**โครงงานคอมพิวเตอร์** ประวัติอำเภอเดิมบางนางบวช

**ประเภทโครงงาน** โครงงานพัฒนาสื่อเพื่อการศึกษา

**ระดับ** ชั้นมัธยมศึกษาปีที่ 6

**ผู้รับผิดชอบโครงงาน** นายจักรกฤษณ์ ภูฆัง

นางสาวจีรานันท์ ภูฆัง

นางสาวลักขณา จันทร์ลอย

**อาจารย์ที่ปรึกษา** ครูณัชพล กาฬภักดี

**โรงเรียน** โรงเรียนบ่อกรุวิทยา อำเภอเดิมบางนางบวช จังหวัดสุพรรณบุรี

**บทคัดย่อ**

โครงงานเรื่องประวัติอำเภอเดิมบางนางบวช เป็นการประยุกต์นำความรู้ด้านคอมพิวเตอร์มาใช้นำเสนอข้อมูลของอำเภอเดิมบางนางบวช ที่ผู้จัดทำได้ศึกษาข้อมูลในอำเภอเดิมบางนางบวช ทั้งด้านตำนาน ศิลปวัฒนธรรม ที่ตั้งอาณาเขต ของอำเภอเดิมบางนางบวชเนื่องจากเป็นอำเภอที่มีความอุดมสมบูรณ์ ทั้งคุณค่าและสวยงามทางด้านจิตใจของประชากร เพื่อให้คนรุ่นหลังเกิดความตระหนักและเห็นคุณค่าของท้องถิ่นของตนเอง และเพื่อเป็นการอนุรักษ์และเผยแพร่ให้ผู้ที่สนใจได้ศึกษาอย่างกว้างขวาง

**กิตติกรรมประกาศ**

โครงงานคอมพิวเตอร์ “ประวัติอำเภอเดิมบางนางบวช” เป็นโครงงานประเภทโครงงานพัฒนาสื่อเพื่อการศึกษา โดยการประยุกต์นำความรู้ด้านคอมพิวเตอร์มาใช้นำเสนอข้อมูลในด้านประวัติอำเภอเดิมบางนางบวช ซึ่งผู้จัดทำโครงงานคอมพิวเตอร์ต้องกราบขอบพระคุณ ร้านท่าช้างซุปเปอร์ ที่ให้ความอนุเคราะห์ ข้อมูลเกี่ยวกับตำนานอำเภอเดิมบางนางบวช ขอขอบพระคุณ   
ครูณัชพล กาฬภักดี ครูผู้สอนวิชาคอมพิวเตอร์ของโรงเรียนบ่อกรุวิทยา ที่กรุณาให้คำชี้แนะ ให้คำปรึกษา แนะนำขั้นตอนในการจัดทำโครงงาน อีกทั้งยังช่วยกรุณาตรวจทานข้อมูลต่างๆ ในการทำโครงงานฉบับนี้

**ผู้จัดทำ**

**บทที่ 1**

**บทนำ**

**ที่มาและความสำคัญ**  
อำเภอเดิมบางนางบวช ตั้งอยู่บริเวณตอนเหนือสุดของจังหวัดสุพรรณบุรี ห่างจากตัวจังหวัด 54 กิโลเมตร สมเด็จพระเจ้าบรมวงศ์เธอกรมพระยาดำรงราชานุภาพเสนาบดีกระทรวงมหาดไทยเจ้า พระยาชัยชนินทร์สมุหเทศาภิ-บาลและพระยานครพระนามผู้ว่าราชการจังหวัด สุพรรณบุรีพิจารณาแล้วเห็นว่าพื้นที่นี้มีความสำคัญ มีอาณาเขตกว้างขวางระยะทางห่างไหลจากอำเภอนางบวชเดิม (อำเภอสามชุกปัจจุบัน) จำเป็นต้องมี สถานที่ราชการ เพื่ออำนวยความสะดวกบำบัดทุกข์ บำรุงสุขของราษฎรให้ทั่วหน้ากัน ตลอดจนรักษาผลประโยชน์ของรัฐ จึงพร้อมใจกัน เสนอขอตั้งอำเภอขึ้น เมื่อวันที่ 16 พฤษภาคม 2454 ( ตรงกับรัตนโกสินทร์ศก 130) เริ่มตั้งอำเภอมีชื่อว่า "อำเภอเดิมบาง" โดยโอนท้องที่มาจากอำเภอนางบวช (อำเภอสามชุกในปัจจุบัน) จำนวน 12 ตำบล โอนจากอำเภอบ้านเชี่ยน (ปัจจุบันคืออำเภอหันคา จังหวัดชัยนาท) จำนวน 2 ตำบล โอนจากท้องที่อำเภอบางระจัน จังหวัดสิงห์บุรี จำนวน 2 ตำบล รวมเป็น 16 ตำบล ต่อมาเมื่อ พ.ศ.2457 ทางราชการพิจารณาเปลี่ยนชื่อ "อำเภอนางบวช" เป็น "อำเภอสามชุก" จึงได้นำคำว่า "นางบวช" มาต่อท้ายชื่ออำเภอเดิมบาง จึงมีชื่อว่า "อำเภอเดิมบางนางบวช" ตั้งแต่บัดนั้นมาจนถึงทุกวันนี้

**แนวคิดในการทำโครงงานคอมพิวเตอร์**

ความสำคัญของสื่อทางคอมพิวเตอร์ที่มีความสำพันธ์กับชีวิตในปัจจุบันมากขึ้น การศึกษาแหล่งข้อมูลต่างๆทำได้ง่ายเพียงค้นหาผ่านอินเทอร์เน็ต จึงเป็นสิ่งที่ง่ายต่อการเผยแพร่ความรู้เกี่ยวกับออำเภอเดิมบางนางบวชและวิธีชีวิตความเป็นอยู่ของคนในท้องถิ่น

ดังนั้นคณะผู้จัดทำโครงงานจึงมีความคิดเห็นว่าควรศึกษาและรวบรวมข้อมูลเกี่ยวกับประวัติอำเภอเดิมบางนางบวชซึ่งเป็นอำเภอที่ผู้จัดทำอาศัยอยู่มา สร้างสรรค์เป็นผลงานเพื่อเป็นสื่อในการเรียนรู้ เพื่อให้เกิดการเรียนรู้เกี่ยวกับวิชาคอมพิวเตอร์และความรู้ของชุมชน รวมทั้งเป็นการเผยแพร่ความรู้แก่ ผู้ที่สนใจได้เรียนรู้และสืบทอดต่อไป

**วัตถุประสงค์**  
1.   เพื่อบูรณาการความรู้จากการเรียน วิชาคอมพิวเตอร์มาใช้ในการทำโครงงานเรื่องประวัติอำเภอเดิมบางนางบวช

2.   เพื่อให้นักเรียนและผู้สนใจได้ศึกษาหาความรู้เกี่ยวกับอำเภอเดิมบางนางบวช

**ขอบเขตของโครงงาน**

1. ทำการศึกษาค้นคว้าเกี่ยวกับ เรื่อง ประวัติอำเภอเดิมบางนางบวชจากการลงพื้นที่เพื่อศึกษาและอินเทอร์เน็ต

 2. ศึกษาและใช้ความรู้มาพัฒนาแนวคิดในการสร้างสรรค์งาน

 3. ศึกษาข้อมุลประวัติในท้องถิ่นหรือผู้รู้ นำความรู้ ประสบการณ์มาสร้างสรรค์งาน   
4. กำหนดระยะเวลาที่ใช้ในการศึกษา และปฎิบัติงาน

**บทที่ 2**

อำเภอเดิมบางนางบวชตั้งอยู่บริเวณตอนเหนือสุดของจังหวัดสุพรรณบุรี ห่างจากตัวจังหวัดประมาณ 54 กิโลเมตรสมเด็จพระเจ้าบรมวงศ์เธอ กรมพระยาดำรงราชานุภาพเสนาบดีกระทรวงมหาดไทยจ้าพระยาชัยชนินทร์มุหเทศาภิบาลและพระยานครพระรามผู้ว่าราชการจังหวัดสุพรรณบุรีจารณาแล้วเห็นว่าพื้นที่บริเวณนี้มีความสำคัญมีอาณาเขตกว้างขวางระยะทางห่างไกลจากอำเภอนางบวชเดิม (อำเภอสามชุกในปัจจุบัน)จำเป็นต้องมีสถานที่ราชการเพื่ออำนวยความสะดวก บำบัดทุกข์บำรุงสุขของราษฎรให้ทั่วหน้ากัน ตลอดจนรักษาผลประโยชน์ของรัฐจึงพร้อมใจกันเสนอขอจัดตั้งอำเภอขึ้น เมื่อวันที่ 16 พฤษภาคม 2454 (ตรงกับรัตนโกสินทร์ศก 130) เริ่มตั้งอำเภอมีชื่อว่า "อำเภอเดิมบาง"โดยโอนท้องที่มาจากอำเภอนางบวช (อำเภอสามชุกในปัจจุบัน) จำนวน 12 ตำบลโอนจากอำเภอบ้านเชี่ยน (ปัจจุบันคืออำเภอหันคาจังหวัดชัยนาท) จำนวน 2 ตำบล รวมเป็น 16 ตำบล ต่อมาเมื่อ พ.ศ. 2457 ทางราชการพิจารณาเปลี่ยนชื่อ "อำเภอนางบวช" เป็น "อำเภอสามชุก" จึงได้นำเอาคำว่า "นางบวช"มาต่อท้ายอำเภอเดิมบาง จึงมีชื่อว่า "อำเภอเดิมบางนางบวช" ตั้งแต่บัดนั้นมาจนถึงปัจจุบันเดิมที่ว่าการอำเภออยู่ที่บ้านท่ารวกหมู่ที่ 3 ตำบลเขาพระต่อมาได้ย้ายที่ว่าการอำเภอมาตั้งอยู่ที่ หมู่ที่ 1 ตำบลเขาพระริมฝั่งตะวันตกของแม่น้ำท่าจีน และเมื่อ พ.ศ. 2538 ได้รับงบประมาณก่อสร้างอาคารที่ว่าการอำเภอหลังใหม่เป็นอาคารเฉลิมพระเกียรติพระบาทสมเด็จพระเจ้าอยู่หัวเนื่องในวโรกาสทรงครองราชย์เป็นปีที่ 50 จึงได้สร้างในบริเวณริมถนนสุพรรณบุรี - ชัยนาท หมู่ที่ 2 ตำบลเขาพระในปัจจุบัน

**•คำขวัญเดิมบางนางบวช(เก่า)**  
‍‍เดิมบางเมืองเกษตร‍ เขตพระอาจารย์ธรรมโชติ  
‍รุ่งโรจน์สวนสมเด็จ เห็ดโคนตลาดท่าช้าง  
‍‍เด่นนมนางเขาคู่ หลักอยู่ตาสีนนท์  
‍‍สูงส่งหลวงพ่ออิ่ม เที่ยวชมถิ่นบึงฉวาก  
  
 **คำขวัญเดิมบางนางบวช(ใหม่)**  
พระอาจารย์ธรรมโชติลือนาม อุทยานงามบึงฉวาก  
ของฝากผ้าทอมือ เลื่องลืองานยกธง  
สลักไผ่ตรงท่าช้าง เขานมนางเรื่องเล่า  
หัวเขาเทโวดัง

**ที่ตั้งและอาณาเขต**  
อำเภอเดิมบางนางบวชตั้งอยู่ตอนเหนือสุดของจังหวัด มีอาณาเขตติดต่อกับอำเภอข้างเคียง ดังนี้  
 **ทิศเหนือ**ติดต่อกับ อำเภอหันคา อำเภอสรรคบุรี และ อำเภอเนินขาม (จังหวัดชัยนาท)   
 **ทิศใต้**ติดต่อกับ อำเภอแสวงหา (จังหวัดอ่างทอง) อำเภอสามชุก และ อำเภอหนองหญ้าไซ   
 **ทิศตะวันออก**ติดต่อกับ อำเภอบางระจันและอำเภอค่ายบางระจัน (จังหวัดสิงห์บุรี)   
 **ทิศตะวันตก**ติดต่อกับ อำเภอด่านช้าง

[**ระบบการปกครอง**](http://edimbagnagbwch.wikispaces.com/%E0%B8%A3%E0%B8%B0%E0%B8%9A%E0%B8%9A%E0%B8%81%E0%B8%B2%E0%B8%A3%E0%B8%9B%E0%B8%81%E0%B8%84%E0%B8%A3%E0%B8%AD%E0%B8%87)

**ระบบการปกครอง**  
**อำเภอเดิมบางนางบวชแบ่งเขตการปกครองย่อยออกเป็น 14 ตำบล ได้แก่**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1.** | **เขาพระ** |  | **(KhaoPhra)** |  |  |  |  |  |  | **8.** | **หัวเขา** |  | **(HuaKhao)** |  |  |
| **2.** | **เดิมบาง** |  | **(Doem Bang)** |  |  |  |  |  |  | **9.** | **หัวนา** |  | **(Hua Na)** |  |  |
| **3.** | **นางบวช** |  | **(Nang Buat)** |  |  |  |  |  |  | **10.** | **บ่อกรุ** |  | **(Bo Kru)** |  |  |
| **4.** | **เขาดิน** |  | **(Khao Din)** |  |  |  |  |  |  | **11.** | **วังศรีราช** |  | **(Wang Si Rat)** |  |  |
| **5.** | **ปากน้ำ** |  | **(Pak Nam)** |  |  |  |  |  |  | **12.** | **ป่าสะแก** |  | **(Pa Sakae)** |  |  |
| **6.** | **ทุ่งคลี** |  | **(ThungKhli)** |  |  |  |  |  |  | **13.** | **ยางนอน** |  | **(Yang Non)** |  |  |
| **7.** | **โคกช้าง** |  | **(Khok Chang)** |  |  |  |  |  |  | **14.** | **หนองกระทุ่ม** |  | **(NongKrathum)** |  |  |

## ****ระบบการปกครองส่วนท้องถิ่น 16 แห่ง ได้แก่****

* **เทศบาลตำบลเขาพระ**ครอบคลุมพื้นที่บางส่วนของตำบลเขาพระและบางส่วนของตำบลเดิมบาง
* **เทศบาลตำบลนางบวช**ครอบคลุมพื้นที่บางส่วนของตำบลนางบวช
* **เทศบาลตำบลบ่อกรุ**ครอบคลุมพื้นที่บางส่วนของตำบลบ่อกรุ
* **เทศบาลตำบลเขาดิน**ครอบคลุมพื้นที่ตำบลเขาดินทั้งตำบล
* **เทศบาลตำบลปากน้ำ** ครอบคลุมพื้นที่ตำบลปากน้ำทั้งตำบล
* **เทศบาลตำบลเดิมบาง**ครอบคลุมพื้นที่ตำบลเดิมบาง (นอกเขตเทศบาลตำบลเขาพระ)
* **เทศบาลตำบลหนองกระทุ่ม** ครอบคลุมพื้นที่ตำบลหนองกระทุ่มทั้งตำบล
* **เทศบาลตำบลทุ่งคลี** ครอบคลุมพื้นที่ตำบลทุ่งคลีทั้งตำบล
* **องค์การบริหารส่วนตำบลเขาพระ**ครอบคลุมพื้นที่ตำบลเขาพระ (นอกเขตเทศบาลตำบลเขาพระ)
* **องค์การบริหารส่วนตำบลนางบวช**ครอบคลุมพื้นที่ตำบลนางบวช (นอกเขตเทศบาลตำบลนางบวช)
* **องค์การบริหารส่วนตำบลโคกช้าง** ครอบคลุมพื้นที่ตำบลโคกช้างทั้งตำบล
* **องค์การบริหารส่วนตำบลหัวเขา**ครอบคลุมพื้นที่ตำบลหัวเขาทั้งตำบล
* **องค์การบริหารส่วนตำบลหัวนา** ครอบคลุมพื้นที่ตำบลหัวนาทั้งตำบล
* **องค์การบริหารส่วนตำบลบ่อกรุ**ครอบคลุมพื้นที่ตำบลบ่อกรุ (นอกเขตเทศบาลตำบลบ่อกรุ)
* **องค์การบริหารส่วนตำบลป่าสะแก** ครอบคลุมพื้นที่ตำบลวังศรีราชและตำบลป่าสะแกทั้งตำบล
* **องค์การบริหารส่วนตำบลยางนอน** ครอบคลุมพื้นที่ตำบลยางนอนทั้งตำบล

**วิถีชีวิตและความเป็นอยู่**  
สภาพความเป็นอยู่โดยทั่วไปของคน อ.เดิมบางนางบวช ในปัจจุบันจะมีลักษณะคล้ายกับชาวภาคกลาง โดยทั่วไปประกอบอาชีพหลัก คือเกษตรกรรม เนื่องจากสภาพดินเป็นดินที่เหมาะสมแก่การเพระปลูก และมีโครงการระบบส่งน้ำของกรมชลประทาน จากเขื่อนกระเสียว เป็นระบบคลองส่งน้ำจึงทำให้ประชาชนส่วนใหญ่ประกอบอาชีพด้านเกษตรกรรม เช่น ปลูกอ้อย ทำนา และปลูกไม้ผล และพืชผักต่าง ๆ ส่วนวิถีการดำเนินชีวิต จะเป็นการดำเนินชีวิตที่อาศัยปัจจัยสี่เป็นหลัก มีระบบความสัมพันธ์แบบให้ความช่วยเหลือกัน และ มีระบบครอบครัวแบบเครือญาติถึงแม้ว่าความเจริญทางด้านเทคโนโลยีจะแผ่ขยายเข้ามาถึงหมู่บ้านแล้วก็ตามแต่ชาวบ้านก็ยังคงคงอาศัยธรรมชาติ และระบบความเชื่อให้ความเคารพนับถือสิ่งที่อยู่เหนือธรรมชาติเหมือนกับในอดีต

**สภาพทางเศรษฐกิจในปัจจุบัน**  
สภาพทางเศรษฐกิจเป็นเครื่องบ่งชี้ถึงวิถีชีวิตความเป็นอยู่ของประชากรในชุมชนนั้นได้เป็นอย่างดีว่าการดำรงชีพความเป็นอยู่เป็นอย่างไร โดยทั่วไปชาวอำเภอเดิมบางนางบวช มีอาชีพหลักในปัจจุบัน ส่วนใหญ่ก็คือ การทำไร่อ้อยและการทำนาปลูกข้าวบางส่วน เนื่องจากสภาพทางเศรษฐกิจ   
และ ภาคการขยายตัวของภาคอุตสาหกรรมจึงทำให้ชาวบ้านหันมาปลูกอ้อยเพื่อส่งเข้าโรงงาน  
และ ทำให้อาชีพหลักของชาวบ้านแบบดั้งเดิม คือ การทำนาได้เปลี่ยนสภาพมาเป็นทำอ้อย แทน ดังนั้นพื้นที่ส่วนใหญ่จึงเป็นพื้นที่เกี่ยวกับการปลูกอ้อย นากจากนี้ชาวบ้านยังมีอาชีพเสริม หลังจากปลูกอ้อยบางคนก็หันมายึดอาชีพค้าขายแทนอาชีพเกษตรกรรม และ ประชากรบางส่วนได้ย้ายเข้ามาในตัวเมือง เพื่อศึกษาต่อและได้เคลื่อนย้ายไปทำงานไนตัวเมืองและจังหวัดที่ใกล้เคียงเป็นจำนวนมาก

อาชีพเสริม คือ การทำสวนผัก และสวนแบบผสมผสานเพราะสภาพดินไม่เหมาะแก่การทำนาและทำไร่ ชาวบ้านจึงหันมาทำสวนแบบผสมผสานแทน ทำให้รายได้เฉลี่ยต่อครอบครัวพออยู่ได้

**อำเภอเดิมบางนางบวชกับประวัติศาสตร์ไทย**  
จากข้อมูลที่บันทึกประว้ติศาสตร์ที่วัดเขาขึ้น(วัดเขานางบวช)ทำให้ทราบว่าอำเภอเดิมบางนางบวชมีความเกี่ยวข้องกับประวัติไทยสมัยอยุธยาในศึกบางระจันโดยในบันทึกไว้กล่าวว่า..... ในปีพศ.๒๓๐๘ พระเจ้ามังระคิดจะตีกรุงศรีฯให้ได้ จึงส่งกองทัพซึ่งมีเนเมียวสีหบดีและมังมหานรธาเป็นแม่ทัพ ( ฝ่ายไทยพระเจ้าเอกทัศน์ขึ้นครองราชย์ต่อจาก พระอนุชา พระบิดาคือ สมเด็จพระเจ้าบรมโกศ ก่อนที่พระบิดาจะสวรรคตได้ทรง ดำรัสไว้ว่า “ เจ้าฟ้ากรมขุนอนุรักษ์มนตรี (พระเจ้าเอกทัศน์ หรือ ขุนหลวงขี้เรื่อน) นั้นโฉดเขรา ไร้สติปัญญา ถ้าได้ครองแผ่นดินจะทำให้แผ่นดินเกิดภัยพิบัติ จึงมีรับสั่งให้ไปบวชเสียอย่ามายุ่งราชการแผ่นดิน ” )   
ที่เมืองวิเศษชัยชาญมีคนไทยชื่อ นายแท่น นายโชติ นายอิน นายเมือง นายดอก (บ้านกลับ) นายทองแก้ว(บ้านโพธิ์ทะเล) ได้ช่วยกันสู้กับพม่าและฆ่าพม่าตายไป ๒๐ คน แล้วหนีมาที่บ้านบางระจัน ได้ร่วมกับชาวบ้านบางระจันนิมนต์พระสงฆ์พระอาจารย์ธรรมโชติ(วัดเขานางบวช)มาปลุกเสกคาถาอาคมให้หนังเหนียวมีกำลังใจสู้ ศึกกับพม่า ชาวบ้านรวมกันได้ประมาณ ๔๐๐ คน มีหัวหน้าคือ ขุนสรรค์ พันเรือง นายทองเหม็น นายจันทร์หนวดเขี้ยว และนายทองแสงใหญ่ พม่ายกทัพมาตีถึง ๗ ครั้งด้วยกันก็มิอาจเอาชนะชาวบ้านบางระจันได้ แต่บังเอิญมีชาวมอญชื่อสุกี้(เป็นมอญที่อาศัยอยู่ในไทย) ขันอาสารบกับไทย ใช้วิธีใจเย็นสู้กับชาวบ้านเพราะรู้ว่าชาวบ้านใจร้อน รบกันอยู่นานชาวบ้านก็มีใบบอกไปถึงกรุงศรีฯ เพื่อขอปืนใหญ่และกระสุนปืนแต่ได้รับการปฏิเสธ เพียงแต่ส่งนายกองมาช่วยดู ชาวบ้านจึงช่วยกันนำเศษทองเหลืองที่เรี่ยไรมาได้มาหล่อปืนใหญ่ ๒ กระบอก แต่ว่าปืนร้าวใช้งานไม่ได้ สุกี้เห็นว่าไทยเริ่มอ่อนแอจึงให้ขุดอุโมงค์เข้าไปใก้ลค่ายบางระจันแล้วเอาปืนใหญ่ตั้งหอสูงระดมยิงใส่ค่ายจนค่ายแตก ทำให้ไทยต้องเสียค่ายบางระจันแก่พม่า ( พร้อมด้วยเลือดเนื้อของวีรชนชาวบางระจัน ) ค่ายบางระจันถูกพม่าตีแตกในวันจันทร์ เดือน ๘ แรม ๒ ค่ำ ปีจอ พศ.๒๓๐๙ รวมระยะเวลาที่วีรชนชาวบางระจันต่อสู้นานถึง ๕ เดือน

**บทที่ 3**

**วิธีการและกระบวนการศึกษาวิเคราะห์ชุมชน**

**การใช้ข้อมูลเอกสาร (REVIRW LITERATURE)**

วัตถุประสงค์

- ทบทวนเพื่อให้เห็นว่ามีใครเคยศึกษาประเด็นนี้ไว้บ้าง พื้นที่ใดบ้าง ฯลฯ ถ้ามีผู้ศึกษา

ไว้บ้างแล้วทำให้ ผู้ศึกษาไม่ต้องเริ่มต้นใหม่จากศูนย์ เนื่องจากมีพื้นฐานข้อมูลอยู่บ้างแล้ว

- สรุปแนวคิดทางทฤษฏี/ข้อค้นพบจากงานศึกษาเกี่ยวกับประเด็นที่คล้ายคลึงหรือ

เกี่ยวข้องเป็นพื้นฐาน หรือแนวทางในการกำหนดปัญหา และกรอบคิดการวิจัย

- วางแนวทางการวิจัย ( Research Design ) และกำหนดแนวทางการเก็บและ

วิเคราะห์ข้อมูล

- ใช้เป็นส่วนหนึ่งของการศึกษา หรือเป็นส่วนขยายเพิ่มเติมในการศึกษาก็ได้

**การเตรีมตัวเข้าพื้นที่พื่อสร้างการยอมรับ**

1 ภาษา อาจต้องศึกษาภาษาถิ่นนั้นๆ ก่อนเข้าไปในพื้นที่พื่อสร้าง

ความประทับใจ

2 พยายามเข้าไปอยู่อย่างกลมกลืนและเตรียมพร้อมที่สุด ต้องรู้ว่าต้อง

ทำอะไร อย่างไร

3 แต่งกาย มีความสุภาพเหมาะสม

4 ระมัดระวังการวางตัว ไม่พูดจาหยาบคาย

5 ใช้อุปกรณ์ ที่ช่วยบันทึกข้อมูลอย่างระมัดระวัง เช่น กล้องถ่ายรูป เทป

บันทึกเสียง กล้องวิดีโอ ฯลฯ

6 การศึกษาประวัติชุมชน ประวัติความเป็นมา การเปลี่ยนแปลงของชุมชน

7 ไม่แสดงพฤติกรรมที่ขัดกับบทบาทที่ระบุไว้

**การเริ่มทำงาน**

1. **การเลือกตัวอย่าง**   
การตัดสินใจว่าจะรวบรวมข้อมูลที่ต้องการได้อย่างไร ทำอะไรบ้าง อาจกำหนดคร่าวๆ ดังนี้

- เวลา ทำอะไรตอนไหน สังเกตเวลาใด

- สถานที่ ทำอะไรที่ไหนก่อน สถานที่แห่งหนึ่งให้ข้อมูลประเภทหนึ่งให้สอดคล้องของประเด็นที่ศึกษา

- คน เลือกว่าจะไปพบใครก่อน   
- เหตุการณ์ เลือกศึกษาเหตุการณ์อะไร   
 2. **การสังเกต**

การสังเกตได้แก่ การเฝ้าดูสิ่งที่เกิดขึ้น หรือปรากฎการณ์อย่างเอาใจใส่และกำหนดไว้

อย่างมีระเบียบวิธี เพื่อวิเคราะห์หรือหาความสัมพันธ์ ของสิ่งที่เกิดขึ้น นั้นๆ กับบริบทรอบข้าง

เป็นเครื่องมือที่ช่วยในการเก็บรวบรวมข้อมูลอย่างหนึ่ง ซึ่งอาจต้องอาศัยการฝึกฝนและ

ประสบการณ์วิธีการสังเกต

4.**การจดบันทึก**

รูปแบบของการบันทึก แบ่งเป็น 3 ส่วน

**-** ส่วนที่หนึ่ง บันทึกสิ่งที่สังเกตได้ตามความเป็นจริง

**-** ส่วนที่สอง ส่วนที่ตีความเบื้องต้น ใช้แนวคิด สร้างสมมุติฐานชั่วคราว

**-** ส่วนที่สาม ระเบียบวิธีบันทึกวิธีการที่ตนใช้

**5. การสัมภาษณ์**

1. เลือกกลุ่มตัวอย่างที่จะสัมภาษณ์

2. วางแผนการสัมภาษณ์ เช่น เตรียมคำถามล่วงหน้า กำหนดเวลาที่เหมาะสม

3. สร้างคำถามหลายๆ แบบ ไว้สับเปลี่ยนตามความเหมาะสม

4. เตรียมอุปกรณ์บันทึกให้เหมาะสมกับสถานการณ์และสถานภาพของผู้ถูกสัมภาษณ์

**บทที่ 4**

**ผลการศึกษาค้นคว้า**

ผลจากการทำโครงงานรื่องประวัติอำเภอเดิมบางนางบวช

**ผลการศึกษาค้นคว้าและแนวปฏิบัติ**

1. ศึกษาประวัติความเป็นมาของอำเภอเดิมบางนางบวชโดยอาศัยแหล่งข้อมูลจากหลายๆแห่งเช่น ในชุมชน หมู่บ้าน วัดต่างๆ โดยได้นำข้อมูลเป็นหลักในการศึกษา

2. นำความรู้ที่ได้จากการสัมภาษณ์และภาพที่ต้องการนำมานำเสนอ และนำมาประยุกต์เก็บรายละเอียดของภาพและข้อมูลและเผยแพร่ทางอินเตอร์เน็ต

**ข้อดีของการศึกษาประวัติอำเภอเดิมบางนางบวช**

1.ทำให้ทราบประวัติของอำเภอเดิมบางนางบวชมากขึ้น

2.ทำให้ทราบวิถีชีวิตความเป็นอยู่ของชาวบ้านในอำเภอเดิมบางนางบวช

3.ได้รับประสบการณ์หลายอย่างจากการทำโครงงานนี้ อาทิเช่นการทำงานเป็นทีม การรู้จักพูดในชุมชน

4.เกิดความสามัคคีและเมื่อมีปัญหาก็สามารถหาวิธีในการแก้ปัญหาได้

5.รู้จักระบบการทำงานมากขึ้นนอกเหนือจากการเรียนในห้องเรียน

**ผลการดำเนินงานของโครงงานต่อการศึกษาพิธีมงคลแต่งงานแบบไทยในหมู่บ้านหนองป่าแซง**

จากข้อมูลที่ผู้จัดทำได้ศึกษาค้นคว้าจากแหล่งข้อมูลต่างๆพบว่า ประชากรใน อ.เดิมบางนางบวช ในปัจจุบันจะมีลักษณะคล้ายกับชาวภาคกลาง โดยทั่วไปประกอบอาชีพหลัก คือเกษตรกรรม เนื่องจากสภาพดินเป็นดินที่เหมาะสมแก่การเพระปลูก ประชาชนส่วนใหญ่ประกอบอาชีพด้านเกษตรกรรม เช่น ปลูกอ้อย ทำนา และปลูกไม้ผล และพืชผักต่าง ๆ ส่วนวิถีการดำเนินชีวิต จะเป็นการดำเนินชีวิตที่อาศัยปัจจัยสี่เป็นหลัก มีระบบความสัมพันธ์แบบให้ความช่วยเหลือกัน และ มีระบบครอบครัวแบบเครือญาติถึงแม้ว่าความเจริญทางด้านเทคโนโลยีจะแผ่ขยายเข้ามาถึงหมู่บ้านแล้วก็ตามแต่ชาวบ้านก็ยังคงคงอาศัยธรรมชาติ และระบบความเชื่อให้ความเคารพนับถือสิ่งที่อยู่เหนือธรรมชาติเหมือนกับในอดีต

**ผลการประเมิน**

|  |  |  |  |  |
| --- | --- | --- | --- | --- |
| **ข้อที่** | **หัวข้อในการประเมิน** | **ค่าเฉลี่ย** | **S.D.** | **ความหมาย** |
| 1. | ความสวยงามของเว็บไซต์ | 4.5 | 0.508548 | มาก |
| 2. | ความสมบูรณ์ของเนื้อหาและประวัติความเป็นมา | 4.933333 | 0.253708 | มากที่สุด |
| 3. | ความเหมาะสมของภาพประกอบเว็บไซต์ | 4.866667 | 0.345746 | มากที่สุด |
| 4. | การใส่ VDO | 4.6 | 0.498273 | มากที่สุด |
| 5. | การเชื่อมโยงของเว็บไซต์ | 5 | 0 | มากที่สุด |

**เกณฑ์การประเมิน**

4.51-5.00 มากที่สุด

3.51-4.50 มาก

2.51-3.50 ปานกลาง

1.51-2.50 น้อย

1.0-1.510 น้อยที่สุด

**บทที่ 5**

**สรุปผล และอภิปรายผลการดำเนินงาน**

**5.1 สรุปผล และอภิปรายผล**

1.สามารถนำเนื้อหาที่ได้ไปเผยแพร่แก่บุคคลอื่นที่สนใจ

2.สามารถนำความรู้ เนื้อหา สาระ ทางด้านคอมพิวเตอร์ไปใช้ความรู้ไปเผยแพร่ทางอินเตอร์เน็ต และการนำองค์ความรู้ที่มีอยู่ในท้องถิ่นมาประยุกต์ใช้เพื่อนำเสนอข้อมูลที่ได้ศึกษา

3.สามารถฝึกประสบการณ์ในการวางแผนการทำงานเป็นกลุ่มให้เสร็จทันเวลา

**5.2 ประโยชน์ที่ได้รับจากการทำโครงงาน**

1.ได้รับความรู้เกี่ยวกับการนำความรู้ความเข้าใจในประวัติอำเภอเดิมบางนางบวชมากขึ้น

2.ได้รับทักษะในการทำงานเป็นทีม ตลอดจนรู้ขั้นตอนในการเตรียมงาน วางแผน และการนำเสนอผลงานในรูปแบบต่างๆ

4.ได้รับการฝึกฝนทักษะกระบวนการกลุ่ม และมีการอดทนในการทำ โครงงานเพราะต้องใช้เวลาในการศึกษาค้นคว้า

**บรรณานุกรม**

ข้อมูลประวัติและตำนานอำเภอเดิมบางนางบวช โดยคุณ ประเสริฐ กัณหสินวัฒนา ร้านท่าช้างซุปเปอร์

ตำนานยาสมุนไพรและยาพื้นบ้าน นายนาตร สะราคำ

วัดนางบวช ตำบลนางบวช

วัดอู่ตะเภา ตำบลหัวนา

วัดท่าช้าง ตำบลเขาพระ

**แบบสอบถาม**

**โครงงานเรื่อง ประวัติอำเภอเดิมบางนางบวช**

**เว็บ** [**http://Edimbagnagbwch.wikispaces.com**](http://Edimbagnagbwch.wikispaces.com)

สถานภาพ ครู นักเรียน ประชาชน

เพศ ชาย หญิง

การศึกษา มัธยมศึกษา ปริญญาตรี ปริญญาตรีขึ้นไป

|  |  |  |  |  |  |
| --- | --- | --- | --- | --- | --- |
| เรื่อง | ความคิดเห็น | | | | |
| 5 | 4 | 3 | 2 | 1 |
| 1.ความสวยงามของเว็บไซต์ |  |  |  |  |  |
| 2.ความสมบูรณ์ของเนื้อหาและประวัติความเป็นมา |  |  |  |  |  |
| 3.ความเหมาะสมของภาพประกอบของเว็บไซต์ |  |  |  |  |  |
| 4.การใส่ VDO |  |  |  |  |  |
| 5.การเชื่อมโยงของเว็บไซต์ |  |  |  |  |  |

**ข้อเสนอแนะ**

………………………………………………………………………………………………………………………………………………………………………………………………………………………………………………………………………………………………………………………